[{"text_idx": "#000000", "text": "Yr wythnos hon yw Wythnos Gwirfoddolwyr 2023, sef wythnos pan fyddwn yn cydnabod ein holl wirfoddolwyr gwych a\u2019ch cyfraniad i\u2019n cymunedau. Hoffem ddiolch i bob un ohonoch sy\u2019n gwneud cymaint o wahaniaeth i\u2019n dinas. Mae\u2019r amser a\u2019r ymroddiad rydych chi i gyd yn ei roi yn wirioneddol ysbrydoledig, ac mae\u2019n anrhydedd i ni weithio ochr yn ochr a\u0302 chi i gyd."}, {"text_idx": "#000001", "text": "Diolch i grwpiau Cymunedol anhygoel \u201cCadwch yn Daclus\u201d ar draws y ddinas sy\u2019n ysbrydoli ac yn grymuso cymunedau i ddod at ei gilydd i weithio ar y cyd trwy eu gweithredoedd a\u2019u hangerdd. Diolch i Ymgyrchwyr Sbwriel ac Arwyr Sbwriel anhygoel Carwch Eich Cartref (CEC) sy\u2019n cymryd rhan yn annibynnol ond sy\u2019n ysbrydoli eraill i gymryd rhan hefyd \u2013 mae dros 600 o Hyrwyddwyr Sbwriel a thros 300 o Arwyr Sbwriel erbyn hyn."}, {"text_idx": "#000002", "text": "Diolch i\u2019n Hysgubwyr Mawr, a gliriodd dros 1500 o fagiau o ddail o\u2019r strydoedd y tymor diwethaf. Diolch i\u2019n holl Ymgyrchwyr Gadael Olion Pawennau yn Unig a\u2019ch ffrindiau pedair coes sydd yn arwain trwy esiampl ac yn cefnogi eich cymunedau i ofalu am lwybrau cerdded cw\u0302n yn y ddinas. Mae dros 200 ohonoch chi nawr! Diolch i holl Hyrwyddwyr Sbwriel Cadwch Gymru\u2019n Daclus a sefydliadau lleol sy\u2019n cael cymaint o effaith, gan weithio mewn partneriaeth a\u0302 mentrau Cadwch Gymru\u2019n Daclus i wella\u2019ch ardaloedd lleol. Ac yn olaf, diolch hefyd i\u2019r holl ysgolion sydd wedi cymryd rhan yn casglu sbwriel gyda\u2019u myfyrwyr yn eu cymunedau lleol, gan ysbrydoli cenhedlaeth newydd o aelodau gofalgar o\u2019r gymuned."}, {"text_idx": "#000003", "text": "Ar gyfer yr holl weithgarwch hwn a mwy, mae\u2019r hyn rydych wedi\u2019i gyfrannu yn aruthrol ac rydych i gyd yn anhygoel. Mae pob un cam a gymerir gennych yn gwneud Caerdydd yn lle gwell. Rydym wedi casglu ychydig o wybodaeth am yr hyn rydych wedi\u2019i gyflawni eleni!"}, {"text_idx": "#000005", "text": "\u201cDiolch am wirfoddoli i gefnogi \u2018Carwch eich Cartref\u2019 ar draws Caerdydd. Gan weithio gyda\u2019n gilydd gallwn gyflawni pethau gwych. Mae \u2018Carwch eich Cartref\u2019 wedi dangos i mi nad yw gwirfoddoli yn ymwneud a\u0302\u2019r amser ond yn hytrach am y galon a dyna pam mae pob gwirfoddolwr yn ysbrydoledig.\u201d"}, {"text_idx": "#000006", "text": "Hoffem hefyd ddiolch i\u2019r holl bartneriaid, gwirfoddolwyr a\u2019n grw\u0302p cynghori sy\u2019n gweithio ar y cyd a\u0302 ni i lunio Cynllun Atal Sbwriel a Thipio Anghyfreithlon i Gaerdydd ar gyfer 2023-2027."}]